Akmenės rajono savivaldybės

2014–2016 m. strateginio veiklos plano

5 priedas

**AKMENĖS RAJONO SAVIVALDYBĖS**

**INFRASTRUKTŪROS PRIEŽIŪROS IR PLĖTROS PROGRAMOS APRAŠYMAS**

|  |  |
| --- | --- |
| Biudžetiniai metai | 2015- ieji metai |
| Asignavimų valdytojas (-ai), kodas  | Akmenės rajono savivaldybės administracija, 188719391Akmenės seniūnija, 188636198Kruopių seniūnija, 188636230Naujosios Akmenės kaimiškoji seniūnija, 188636045Naujosios Akmenės miesto seniūnija, 188635858Papilės seniūnija, 188636383Ventos seniūnija, 188636426 |
| Vykdytojas (-ai), kodas | Akmenės rajono savivaldybės administracija, 1Buhalterinės apskaitos skyrius, 1.4Statybos skyrius, 1.11Švietimo, kultūros ir sporto skyrius, 1.13Teritorijų planavimo, architektūros ir paveldosaugos skyrius, 1.14Vietinio ūkio ir turto valdymo skyrius, 1.17Akmenės seniūnija, 2Kruopių seniūnija, 3Naujosios Akmenės kaimiškoji seniūnija, 4Naujosios Akmenės miesto seniūnija, 5Papilės seniūnija, 6Ventos seniūnija, 7 |

|  |  |  |  |
| --- | --- | --- | --- |
| Programos pavadinimas | Infrastruktūros priežiūros ir plėtros programa | Kodas | 5 |

|  |  |
| --- | --- |
| **Programos parengimo argumentai** | Akmenės rajono aplinka formuojama siekiant sukurti socialiniu, ekonominiu ir techniniu požiūriu pagrįstą, ekologiškai patikimą, estetišką ir efektyviai valdomą aplinką, atitinkančią besikeičiančius bendruomenės ir pavienio žmogaus poreikius. Programa įgyvendinamos LR Vietos savivaldos įstatymu reglamentuojamos *savarankiškosios savivaldybių funkcijos*: savivaldybei nuosavybės teise priklausančios žemės ir kito turto valdymas, naudojimas ir disponavimas juo; savivaldybės būsto fondo ir socialinio būsto fondo sudarymas ir jo remontas, socialinio būsto nuoma; šilumos ir geriamojo vandens tiekimo ir nuotekų tvarkymo organizavimas; savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas; *valstybinės (valstybės perduotos savivaldybėms) funkcijos*: savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise, dalyvavimas rengiant ir įgyvendinant gyventojų užimtumo programą. |
| **Ilgalaikis prioritetas (-ai)** **(pagal SPP)** | Ekonomikos skatinimas | Kodas | 2 |
| Sanglaudos didinimas | 3 |
| **Šia programa įgyvendinamas įstaigos strateginis tikslas:** | Modernizuoti ir plėsti viešąją infrastruktūrą, sudaryti sąlygas verslo  | Kodas | 3 |
| Programos tikslas | Vykdyti rajono viešosios infrastruktūros objektų ir teritorijų priežiūros ir remonto darbus | Kodas | 5.1 |
| **Tikslo aprašymas:** Nepakankamą Akmenės rajono konkurencingumą, o taip pat investicinį ir gyvenamosios aplinkos patrauklumą, be kitų veiksnių, lemia ir prasta viešosios aplinkos, transporto ir bendruomeninės infrastruktūros būklė, o dažnai ir jos trūkumas. Siekiant spręsti su nepakankamu rajono viešosios infrastruktūros išvystymu ir prieinamumu susijusias problemas, Akmenės rajono savivaldybė rengia Infrastruktūros priežiūros ir plėtros programą, kuri apima įvairias intervencines priemones. Šios priemonės skirtos pagerinti rajono gyvenamąją ir verslo aplinką, daugiausiai dėmesio skiriant viešosios infrastruktūros objektų ir teritorijų priežiūros ir remonto darbams, o taip pat darniai rajono teritorijų plėtrai.**Rezultato vertinimo kriterijai:*** Vietinės reikšmės kelių ir gatvių, su patobulinta danga, dalis nuo bendro kelių ir gatvių ilgio (proc.);
* Viešųjų erdvių tvarkymui ir priežiūrai skiriamų lėšų dalis (tūkst. Lt/1 ha aptarnaujamo ploto).
 |
| **Uždavinys:** | Vykdyti veiklas, susijusias su rajono viešųjų infrastruktūros objektų ir teritorijų teisine registracija | **Kodas** | 5.1.1 |
| **Uždavinio aprašymas:**Uždaviniu Akmenės rajono savivaldybė numato atlikti nuosavybės ir/ar patikėjimo teise valdomo nekilnojamojo turto kadastrinius matavimus, jų teisinę registraciją, parduodamų objektų vertinimą. Uždaviniu taip pat bus skiriamas finansavimas žemės sklypų geodeziniams matavimams, jų teisinei registracijai ir su tuo susijusių darbų vykdymui. Kadastriniai matavimai reikalingi siekiant nekilnojamojo turto objekto duomenims įrašyti į kadastro duomenų bazę ir parengti nekilnojamojo turto objektų planus.**Produkto vertinimo kriterijai:*** Atliktų turto vertinimų, inventorizacijų ir teisinių registracijų skaičius;
* Įregistruotų žemės sklypų skaičius.
 |
| **Uždavinys:** | Gerinti rajono viešųjų pastatų techninę būklę, vykdant priežiūros ir remonto darbus | **Kodas** | 5.1.2 |
| **Uždavinio aprašymas:**Akmenės rajono savivaldybė atlieka nuosavybės (patikėjimo) teise valdomų pastatų priežiūros ir remonto darbus. Šiuose pastatuose įsikūrę sveikatos, kultūros, sporto ir kt. viešąsias paslaugas teikiančios įstaigos, todėl nuo pastatų techninės būklės priklauso teikiamų viešųjų paslaugų kokybė ir gyventojų viešųjų interesų tenkinimo lygis. Įgyvendinamu uždaviniu Savivaldybė numato vykdyti nuosavybės (patikėjimo) teise valdomų pastatų priežiūros ir kasmetinio remonto darbus.Socialinio būsto fondą sudaro savivaldybei nuosavybės teise priklausantys gyvenamieji namai, jų dalys, butai (ir kitos tinkamos gyventi patalpos), skirti nuomoti asmenims (šeimoms), turintiems teisę į socialinį būstą. Šiuo metu dalis savivaldybei priklausančio socialinio būsto yra blogos techninės būklės, o šiuose butuose gyvenantys, daugiausia mažas pajamas gaunantys asmenys, neturi lėšų remontui. Siekdama užtikrinti orumo nežeminančias gyvenimo sąlygas visiems rajono gyventojams, savivaldybė numato vykdyti rajono socialinio būsto priežiūros ir remonto darbus. Nemaža dalis Akmenės rajono daugiabučių namų statyti prieš kelis dešimtmečius ir neatitinka dabartinių saugos ir higienos normų reikalavimų. Siekiant gerinti rajono gyventojų gyvenimo kokybę ir prisidėti prie energetinių išteklių taupymo rajone, savivaldybė iš dalies numato remti daugiabučių namų savininkų bendrijas.**Produkto vertinimo kriterijai:*** Sveikatos priežiūros įstaigų, kuriose atlikti pastatų remonto darbai, skaičius;
* Kultūros įstaigų, kuriose atlikti pastatų remonto darbai, skaičius;
* Suremontuotų kūno kultūros ir sporto objektų skaičius;
* Socialinių butų, kuriuose atlikti remonto darbai, skaičius;
* Daugiabučių namų savininkų bendrijų, kurioms skirtas finansavimas, skaičius.
 |
| **Uždavinys:** | Vykdyti rajono teritorijų, infrastruktūros ir komunalinio ūkio objektų priežiūros ir remonto darbus | **Kodas** | 5.1.3 |
| **Uždavinio aprašymas:**Rajono investicinį ir gyvenamosios aplinkos patrauklumą lemia viešųjų teritorijų išvystymo lygis. Šiuo metu daugelio rajono viešųjų teritorijų infrastruktūra yra nepatenkinamos būklės. Siekiant didinti savivaldybės miesto ir kaimo vietovių gyvenamosios aplinkos patrauklumą, o taip pat gerinti investicinę aplinką rajone, būtina vykdyti priemones, nukreiptas į nuolatinę rajono teritorijų priežiūrą (šiukšlių rinkimas, sąnašų ir sniego valymas, ledą tirpdančių priemonių barstymas, žaliųjų vejų šienavimas ir kt.) ir šių teritorijų infrastruktūros remontą.Uždaviniu numatoma skirti finansavimą atliekamiems rajono inžinerinės infrastruktūros (apšvietimo sistemos, geriamojo vandens tiekimo, nuotekų surinkimo tinklai ir kt.) priežiūros ir remonto darbams, o taip pat organizuoti viešuosius darbus. Viešieji darbai organizuojami tik laikino pobūdžio visuomenei naudingiems darbams atlikti. Jų tikslas – teikti socialinę naudą vietos bendruomenei, padėti palaikyti ir (ar) plėtoti vietos bendruomenės socialinę infrastruktūrą, palaikyti darbinius įgūdžius ir padėti bedarbiams, įtrauktiems į teritorinės darbo biržos apskaitą, greičiau integruotis į darbo rinką bei sudaryti jiems sąlygas užsidirbti pragyvenimui būtinų lėšų.**Produkto vertinimo kriterijai:*** Eksploatuojamų gatvių apšvietimo tinklų ilgis (km);
* Šviestuvų skaičius;
* Tvarkomas teritorijų plotas (ha);
* Prižiūrimų inžinerinių tinklų sistemų skaičius;
* Atnaujintų ar naujai įrengtų komunalinio ūkio objektų skaičius;
* Pagal Viešųjų darbų programą įdarbintų asmenų skaičius.
 |
| **Uždavinys:** | Užtikrinti susisiekimo infrastruktūros priežiūros, remonto ir plėtros darbus, kompensuoti nuostolius rajono vežėjams | **Kodas** | 1.4 |
| **Uždavinio aprašymas:**Akmenės rajono savivaldybė skiria lėšas susisiekimo infrastruktūros priežiūros, remonto ir rekonstrukcijos darbams. Susisiekimo infrastruktūros išvystymo lygis lemia eismo saugumo sąlygas rajone, o taip pat bendrą rajono gyvenamosios ir verslo aplinkos patrauklumą. Susisiekimo infrastruktūra turėtų būti plėtojama taip, kad būtų tenkinami visuomenės ir ūkio subjektų poreikiai, susiję su saugiu keleivių ir krovinių pervežimu, o taip pat kiek galima labiau sumažintas neigiamas transporto poveikis aplinkai.Uždaviniu Akmenės rajono savivaldybė numato skirti finansavimą rajono vietinės reikšmės kelių ir gatvių priežiūrai (šiukšlių šlavimas ir išvežimas, sniego valymas, ledą tirpdančių priemonių barstymas ir kt.), kasmetiniams remonto darbams (duobių remontas ir kt.) ir numatomiems rekonstrukcijos darbams atlikti, o taip pat kompensuoti keleivių vežimo vietiniais susisiekimo maršrutais nuostolius.**Produkto vertinimo kriterijai:*** Suremontuotų kelių ir gatvių ilgis (km);
* Rekonstruotų, naujai įrengtų kelių (gatvių) ilgis (km);
* Keleivių vežėjų, kuriems kompensuojami nuostoliai, skaičius.
 |

|  |
| --- |
| **Numatomas programos įgyvendinimo rezultatas:** Programos įgyvendinimas prisidės prie patrauklesnės Akmenės rajono gyvenamosios ir investicinės aplinkos formavimo. Viešąsias paslaugas teikiančių įstaigų pastatų priežiūra ir remontas sudarys sąlygas gerinti teikiamų viešųjų paslaugų kokybę. Susisiekimo infrastruktūros priežiūra ir plėtra prisidės prie didėjančio kelių eismo saugumo, gerėjančios aplinkos kokybės, o taip pat užtikrins rajono bendruomenės ir verslo subjektų poreikių tenkinimą, susijusį su saugiu keleivių ir krovinių pervežimu. Inžinerinės rajono infrastruktūros priežiūra ir remontas gerins rajono gyventojų gyvenimo sąlygas ir aplinkos kokybę.  |

|  |
| --- |
| **Planuojami programos finansavimo šaltiniai:** Savivaldybės biudžeto, valstybės biudžeto, privatizavimo fondo, valstybės investicijų programos, kelių priežiūros ir plėtros programos ir kitos lėšos. |

|  |
| --- |
| **Veiksmai, numatyti savivaldybės strateginiame plėtros plane, kurie susiję su vykdoma programa:****1 PRIORITETAS. ŽMOGIŠKŲJŲ IŠTEKLIŲ UGDYMAS BEI TOBULINIMAS****1 Tikslas. Vykdyti užimtumo ir socialinės aprėpties stiprinimo priemonių plėtrą**1.1.2. Uždavinys. Skatinti gyventojų užimtumą ir dalyvavimą darbo rinkoje**2 PRIORITETAS. EKONOMIKOS SKATINIMAS****2.2. Tikslas. Vykdyti inžinerinės infrastruktūros atnaujinimą ir plėtrą**2.2.1. Uždavinys. Plėsti ir modernizuoti inžinerinių tinklų (elektros, dujų, šilumos) sistemas2.2.2. Uždavinys. Vykdyti transporto infrastruktūros modernizaciją ir plėtrą**3 PRIORITETAS. SANGLAUDOS DIDINIMAS****3.1. Tikslas. Užtikrinti darnią gyvenamąją ir darbo aplinką**3.1.1. Uždavinys. Gerinti gyvenamąją aplinką ir gyvenimo kokybę, vykdant būsto bei viešosios infrastruktūros atnaujinimą ir plėtrą**3.2. Tikslas. Gerinti viešųjų paslaugų kokybę ir prieinamumą**3.2.3. Uždavinys. Modernizuoti švietimo įstaigų infrastruktūrą bei mokymo materialinę bazę3.2.4. Uždavinys. Vykdyti kultūros įstaigų infrastruktūros plėtrą bei modernizaciją3.2.5. Uždavinys. Plėtoti Akmenės r. sav. laisvalaikio ir sporto infrastruktūrą**3.4. Tikslas. Diegti neigiamą poveikį aplinkai mažinančias ir aplinkos kokybę gerinančias priemones**3.4.1. Uždavinys. Vykdyti vandens tiekimo ir nuotekų tvarkymo infrastruktūros plėtrą ir renovavimą |

|  |
| --- |
| **Susiję įstatymai ir kiti norminiai teisės aktai:**Lietuvos Respublikos vietos savivaldos įstatymas, Lietuvos Respublikos biudžeto sandaros įstatymas, Lietuvos Respublikos viešojo administravimo įstatymas, Lietuvos Respublikos viešųjų pirkimų įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Lietuvos Respublikos statybos įstatymas, Lietuvos Respublikos užimtumo rėmimo įstatymas, Lietuvos Respublikos kelių įstatymas, Lietuvos Respublikos kelių priežiūros ir plėtros programos finansavimo įstatymas, Lietuvos Respublikos planuojamos ūkinės veiklos poveikio aplinkai vertinimo įstatymas, Lietuvos Respublikos aplinkos apsaugos įstatymas, Lietuvos Respublikos žemės įstatymas ir kt. |

|  |
| --- |
| **Programos priedai:**1 priedas „2014-2016 m. Infrastruktūros priežiūros ir plėtros programos tikslų, uždavinių, priemonių asignavimų ir produkto vertinimo kriterijų suvestinė“, 3 lapai;2 priedas „Programos vertinimo kriterijų suvestinė“, 1 lapas. |